title: Provedbena uredba Vijeća (EU) br. 1049/2011 od 20. listopada 2011. o provedbi članka 11. stavka 1. Uredbe (EU) br. 753/2011 o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu

text:
               18/Sv. 12

               HR

               Službeni list Europske unije

               161

         32011R1049

               L 276/2

               SLUŽBENI LIST EUROPSKE UNIJE

         PROVEDBENA UREDBA VIJEĆA (EU) br. 1049/2011
   od 20. listopada 2011.
   o provedbi članka 11. stavka 1. Uredbe (EU) br. 753/2011 o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215. stavak 2.,
   uzimajući u obzir Uredbu Vijeća (EU) br. 753/2011 od 1. kolovoza 2011. o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu (1), a posebno njezin članak 11. stavak 1.,
   budući da:

               (1)

               Vijeće je 1. kolovoza 2011. donijelo Uredbu (EU) br. 753/2011.

               (2)

               Odbor Vijeća sigurnosti Ujedinjenih naroda, osnovan na temelju stavka 30. Rezolucije Vijeća sigurnosti 1988 (2011.), dana 4. lipnja 2011. odobrio je dodavanje tri osobe na popis pojedinaca, skupina, poduzeća i subjekata koji podliježu mjerama ograničavanja.

               (3)

               Prilog I. Uredbi (EU) br. 753/2011 trebalo bi izmijeniti na odgovarajući način,

         DONIJELO JE OVU UREDBU:
   Članak 1.
   Osobe navedene u Prilogu ovoj Uredbi dodaju se popisu određenom u Prilogu I. Uredbi (EU) br. 753/2011.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 20. listopada 2011.

            Za Vijeće

            Predsjednik

         M. SAWICKI

      (1)  SL L 199, 2.8.2011., str. 1.

      PRILOG

         POPIS OSOBA IZ ČLANKA 1.

                  (1)

                  Faizullah Noorzai Akhtar Mohammed Mira Khan (alias: (a) Hajji Faizullah Khan Noorzai, (b) Haji Faizuulah Khan Norezai, (c) Haji Faizullah Khan, (d) Haji Fiazullah Khan, (e) Haji Faizullah Khan Noori, (f) Haji Faizullah Noor, (g) Haji Pazullah Noorzai, (h) Haji Mullah Faizullah).
                  Naslov: hadžija. Adresa: Boghra Road, selo Miralzei, Chaman, pokrajina Balučistan, Pakistan.
                  Datum rođenja: (a) 1966., (b) 1961., (c) između 1968. i 1970.
                  Mjesto rođenja: (a) Lowy Kariz, okrug Spin Boldak, pokrajina Kandahar, Afganistan, (b) Kadanay, okrug Spin Boldak, pokrajina Kandahar, Afganistan.
                  Državljanstvo: afganistansko.
                  Ostali podaci: (a) Istaknuti talibanski financijer. (b) Od sredine 2009. talibanske borce opskrbljuje oružjem, streljivom, eksplozivima i medicinskom opremom; prikuplja financijska sredstva za talibane i osigurava njihovo osposobljavanje u pograničnom području između Afganistana i Pakistana. (c) Prethodno je organizirao i financirao talibanske operacije u afganistanskoj pokrajini Kandahar. (d) Od 2010., vlasnik tvrtki i putuje u Dubai, Ujedinjeni Arapski Emirati, i u Japan. (e) Pripadnik plemena Nurzai, podplemena Miralzai. (f) Brat Malika Noorzaija. (g) ime oca je Akhtar Mohammed (alias: Haji Mira Khan).
                  Datum uvrštenja na popis UN-a: 4.10.2011.
                  Dodatni podaci koje Odbor za sankcije navodi u sažetku razloga za uvrštenje na popis:
                  Faizullah Noorzai Akhtar Mohammed Mira Khan istaknuti je talibanski financijer preko kojeg su visoki talibanski vođe uložili financijska sredstva. Za talibane je od donatora iz zemalja Zaljeva prikupio više od 100 000 USD, a 2009. dao je dio vlastitog novca. Također je financijski podupirao talibanskog zapovjednika u pokrajini Kandahar i osigurao financijska sredstva za pomoć osposobljavanju talibanskih boraca i boraca Al-Qaide koji su trebali izvesti napade protiv Koalicije i afganistanskih vojnih snaga. Sredinom 2005. Faizullah je organizirao i financirao talibanske operacije u afganistanskoj pokrajini Kandahar. Osim financijske podrške, Faizullah je i na druge načine podupirao osposobljavanje talibana i njihove operacije. Od sredine 2009., Faizullah talibanske borce u južnom Afganistanu opskrbljuje oružjem, streljivom, eksplozivima i medicinskom opremom. Sredinom 2008. Faizullah je bio odgovoran za smještaj talibanskih bombaša samoubojica i njihovo premještanje iz Pakistana u Afganistan. Faizullah je također talibanima osigurao protuzračne rakete, pomagao je u premještanju talibanskih boraca u području afganistanske pokrajine Helmand, podupirao je samoubilačke bombaške napade talibana i dostavljao je radija i vozila članovima talibana u Pakistanu.
                  Faizullah od sredine 2009. vodi medresu (vjersku školu) u pograničnom području između Afganistana i Pakistana u kojoj je za talibane prikupljeno desetine tisuća dolara. Područje Faizullahove medrese korišteno je za osposobljavanje talibanskih boraca za izradu i korištenje improviziranih eksplozivnih naprava (IED). Krajem 2007. Faizullahova medresa korištena je za osposobljavanje boraca Al-Qaide koji su kasnije poslani u afganistansku pokrajinu Kandahar.
                  Faizullah je 2010. imao urede i vjerojatno posjedovao nekretnine, uključujući hotele, u Dubaiju, Ujedinjeni Arapski Emirati. Faizullah je redovito putovao u Dubai i Japan sa bratom, Malikom Noorzaijem (TI.N.154.11), s namjerom da uvezu automobile, dijelove za automobile i odjeću. Faizulah je već 2006. posjedovao tvrtke u Dubaiju i Japanu.

                  (2)

                  Malik Noorzai (alias: (a) Hajji Malik Noorzai, (b) Hajji Malak Noorzai, (c) Haji Malek Noorzai, (d) Haji Maluk, (e) Haji Aminullah).
                  Naslov: hadžija. Datum rođenja: (a) 1957., (b) 1960.
                  Državljanstvo: afganistansko.
                  Ostali podaci: (a) Talibanski financijer. (b) Vlasnik tvrtki u Japanu i često putuje u Dubai, Ujedinjeni Arapski Emirati, i u Japan. (c) Od 2009. podupire talibanske aktivnosti, uključujući kroz novačenje i pružanje logističke potpore. (d) Navodno boravi u pograničnom području između Afganistana i Pakistana. (e) Pripadnik plemena Nurzai. (f) Brat Faizullaha Noorzaja Akhtara Mohammeda Mira Khana.
                  Datum uvrštenja na popis UN-a: 4.10.2011.
                  Dodatni podaci koje Odbor za sankcije navodi u sažetku razloga za uvrštenje na popis:
                  Malik Noorzai je poslovni čovjek sa sjedištem u Pakistanu koji financijski podupire talibane. Malik i njegov brat, Faizullah Noorzai Akhtar Mohammed Mira Khan (TI.M.153.11), uložili su milijune dolara u različite poslove za talibane. Krajem 2008. predstavnici talibana pristupili su Maliku kao poslovnom čovjeku koji će za njih ulagati talibanska financijska sredstva. Najkasnije od 2005. Malik je također osobno dao tisuće dolara i talibanima razdijelio stotine tisuća dolara, koje je djelomično prikupio od donatora iz regije Zaljeva i Pakistana, a djelomično se radilo o Malikovom vlastitom novcu. Malik je također vodio hawala račun u Pakistanu na koji su svakih nekoliko mjeseci uplaćivane desetine tisuća dolara doznačene iz zemalja Zaljeva za potporu talibanskim aktivnostima. Malik je također podupirao talibanske aktivnosti. Malik je 2009. već 16 godina bio glavni upravitelj medrese (vjerske škole) u pograničnom području između Afganistana i Pakistana koju su talibani koristili za indoktrinaciju i obučavanje novaka. Između ostaloga, Malik je isporučivao financijska sredstva kojima se podupirao rad medrese. Malik zajedno sa svojim bratom također ima ulogu u skladištenju vozila koja će se koristiti u samoubilačkim bombaškim napadima talibana te pomaže u premještanju talibanskih boraca u području afganistanske pokrajine Helmand. Malik posjeduje tvrtke u Japanu i često posjećuje Dubai i Japan iz poslovnih razloga. Malik je već 2005. posjedovao tvrtku za uvoz vozila u Afganistanu koja je uvozila vozila iz Dubaija i Japana. Uvozio je automobile, dijelove za automobile i odjeću iz Dubaija i Japana za svoje tvrtke u koje su uložila dva talibanska zapovjednika. Sredinom 2010., Malik i njegov brat osigurali su puštanje stotina kontejnera za teret, navodno vrijednih milijune dolara, a koje su pakistanska tijela zaplijenila ranije te godine jer su smatrala da primatelji imaju veze s terorizmom.

                  (3)

                  Abdul Aziz Abbasin (alias: Abdul Aziz Mahsud).
                  Datum rođenja: 1969.
                  Mjesto rođenja: selo Sheykhan, područje Pirkowti, okrug Orgun, pokrajina Paktika, Afganistan.
                  Ostali podaci: Ključni zapovjednik mreže Haqqani kojoj zapovijeda Sirajuddin Jallaloudine Haqqani (TI.H.144.07.). Od početka 2010. talibanski guverner uz sjeni okruga Orgun, pokrajina Paktika, Afganistan. U pokrajini Paktika vodi kamp za osposobljavanje boraca koji nisu iz Afganistana. Umiješan u prijevoz oružja u Afganistan.
                  Datum uvrštenja na popis UN-a: 4.10.2011.
                  Dodatni podaci koje Odbor za sankcije navodi u sažetku razloga za uvrštenje na popis:
                  Abdul Aziz Abbasin je ključni zapovjednik u mreži Haqqani, militantnoj skupini povezanoj s talibanima koja svojim djelovanjem rukovodi iz istočnog Afganistana i agencije Sjeverni Vaziristan u plemenskim područjima pod saveznom upravom Pakistana. Abbasin je početkom 2010. primao naredbe od Sirajuddina Haqqanija (TI.H.144.07) koji ga je imenovao talibanskim guvernerom uz sjeni okruga Orgun, pokrajina Paktika, Afganistan. Abbasin zapovijeda skupinom talibanskih boraca te je pomagao u vođenju kampa za osposobljavanje stranih boraca sa sjedištem u pokrajini Paktika. Abbasin je također umiješan u napadima iz zasjede na vozila koja opskrbljuju afganistanske vladine snage te u prijevoz oružja u Afganistan.


title: Provedbena uredba Komisije (EU) br. 1156/2013 оd 14. studenoga 2013. o razvrstavanju određene robe u kombiniranu nomenklaturu

text:
               16.11.2013

               HR

               Službeni list Europske unije

               L 306/8

         PROVEDBENA UREDBA KOMISIJE (EU) br. 1156/2013
   оd 14. studenoga 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87 potrebno je donijeti mjere o razvrstavanju robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.

               (3)

               U skladu s navedenim općim pravilima, robu opisanu u stupcu 1 tablice u Prilogu treba razvrstati pod odgovarajuće oznake KN iz stupca 2 na temelju razloga iz stupca 3 navedene tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1 tablice u Prilogu razvrstava se u kombiniranu nomenklaturu pod oznakom KN iz stupca 2 te tablice.
   Članak 2.
   Obvezujuće tarifne informacije koje nisu u skladu s ovom Uredbom, mogu se nastaviti navoditi temeljem članka 12. stavka 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. studenoga 2013.

            Za Komisiju, u ime predsjednika,
         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o donošenju Carinskog zakonika Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje
                  (oznaka KN)

                  Razlozi

                  (1)

                  (2)

                  (3)

                  Nekompletni televizijski prijamnik u boji sa zaslonom od tekućih kristala (LCD), bez tzv. „prijamnika”, s dijagonalom zaslona od otprilike 81 cm (32 inča) i dimenzijama (bez postolja) od otprilike 75 × 44 × 5 cm sa:

                              —

                              izvornom rezolucijom od 1 920 × 1 080 piksela,

                              —

                              omjerom širine i visine 16:9,

                              —

                              razmakom između piksela 0,369 mm,

                              —

                              dva zvučnika od 10 W,

                              —

                              gumbima za paljenje i gašenje i upravljanje, uključujući i odabir programa,

                              —

                              utorom za ugrađivanje tzv. „prijamnika” u obliku modula koji se sastoji od radiofrekvencijskih krugova (RF blok), krugova srednje frekvencije (IF blok) i demodulacijskih krugova (DEM blok). Nakon ugrađivanja modula prijamnika uređaj može primati digitalne televizijske signale.

                        Opremljen je sa sljedećim video sučeljima:

                              —

                              dva multimedijalna sučelja visoke rezolucije (HDMI),

                              —

                              kompozitni ulaz,

                              —

                              komponentni ulaz.

                        Uređaj je ujedno opremljen s MPEG dekoderom za dekomprimiranje digitalnih video signala i s elektronikom za upravljanje odabirom programa (podešavanje) i memoriranje.
                  Ima fiksni stalak bez mehanizma za naginjanje i okretanje te uređaj za daljinsko upravljanje.

                  8528 72 40

                  Razvrstavanje se utvrđuje u skladu s odredbama općih pravila 1., 2.(a) i 6. o tumačenju kombinirane nomenklature i tekstom oznaka KN 8528, 8528 72 i 8528 72 40.
                  S obzirom na njegove objektivne karakteristike, naime na utor za umetanje tzv. „prijamnika”, prisutnost MPEG dekodera i elektronike za upravljanje izborom programa (podešavanje) i memoriranje, uređaj ima bitne značajke cjelovitog televizijskog prijamnika. Stoga se razvrstavanje pod podbrojeve 8528 51 ili 8528 59 kao monitora isključuje.
                  Uređaj se stoga razvrstava prema oznaci KN 8528 72 40 kao televizijski prijamnici sa zaslonom u tehnologiji tekućeg kristala (LCD).


title: Provedbena uredba Komisije (EU) br. 1247/2013 оd 28. studenoga 2013. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Jamón de Trevélez (ZOZP)]

text:
               4.12.2013

               HR

               Službeni list Europske unije

               L 323/20

         PROVEDBENA UREDBA KOMISIJE (EU) br. 1247/2013
   оd 28. studenoga 2013.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Jamón de Trevélez (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Španjolske za odobrenje izmjene specifikacije za zaštićenu oznaku zemljopisnog podrijetla „Jamón de Trevélez”, registriranu u skladu s Uredbom Komisije (EZ) br. 1855/2005 (2).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (3).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije u vezi s nazivom iz Priloga ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. studenoga 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL L 297, 15.11.2005., str. 5.

      (3)  SL C 179, 25.6.2013., str. 40.

      PRILOG
      Poljoprivredni proizvodi namijenjeni prehrani ljudi navedeni u Prilogu I. Ugovoru:

         Razred 1.2.   Proizvodi na osnovi mesa (termički obrađeni, usoljeni, dimljeni itd.)

      ŠPANJOLSKA
      Jamón de Trevélez (ZOZP)